**Լազ Ալոնսո** (մարտի 25, 1974(1974-03-25), Վաշինգտոն, Կոլումբիայի շրջան, ԱՄՆ), ամերիկացի դերասան, ով հայտնի է Ջեյմս Քեմերոնի՝ գիտական ֆանտաստիկա ժանրի «Ավատար» ֆիլմում Ցուտեի և «Ֆորսաժ 4» ֆիլմում Ֆենիքս Քալդերոնի կերտած դերերով։ Ալոնսոն ներկայացել է այլ ֆիլմերում ևս, ինչպիսիք են՝ «Ջարհեդը», «Այս Սուրբ ծնունդը», «Սուրբ Աննայի հրաշքը» և «Դետրոյթը»։ 2019 թվականին նա սկսել է հանդես գալ կոմիքսների վրա հիմնված «Տղաները» ֆիլմում՝ խաղալով *Էմէմ* (Մայրիկի կաթը) կերպարը։

Կարիերա
-------

Ալոնսոն սկսել է իր կարիերան՝ «BET» հեռուստաալիքում աշխատելով որպես հեռուստահաղորդավար։ Ալոնսոն նաև հանդես է եկել Թոնի Բրեքսթոնի և Ալիլայի տեսահոլովակներում ։

Նա նաև երկրորդական դերեր է խաղացել «Ջարհեդ», «Կյանքի անկումը», «Ջի», «Այս Սուրբ ծնունդը», «Սուրբ Աննայի հրաշքը» ֆիլմերում։

2009 թվականին նա կերտել է Ֆենիքս Քալդերոնի՝ գլխավոր հակառակորդի դերը Ֆորսաժ 4 ֆիլմում։ Ալոնսոն Ջեյմս Քամերոնի գիտական ֆանտաստիկա ժանրի Ավատար ֆիլմում կերտել է նավատորմի ռազմիկի՝ Ցուտեի դերը։

Ալոնսոն խաղացել է 2011 թվականի՝ «Փախուստի արքաները» հեռուստասերիալի առաջին եթերաշրջանում և երկրորդ եթերաշրջանի առաջին սերիայում՝ կերտելով գլխավոր դերեր։

Ալոնսոն որպես հյուր հանդես է եկել «Ոսկորներ», «CSI․ Հանցագործության վայրը՝ Մայամի», «NCIS», «Սովորություն» և «Աչքեր» ֆիլմերում։

Նա գլխավոր դեր է կերտել 2013 թվականին «NBC» հեռուստաալիքով հեռարձակվող «Խաբեբայություն» դրամա ժանրի ֆիլմում։

Ալոնսոն նաև հանդես է եկել «NBC» հեռուստաալիքով հեռարձակվող «Լաուրայի առեղծվածները» հեռուստասերալում՝ կերտելով գլխավոր դերերից մեկի՝ խուզարկու Բիլի Սոտոյի դերը։

Անձնական կյանք
--------------

Ալոնսոն ծնվել է Վաշինգտոնում և աֆրո-կուբական ծագում ունի։ Նա Հովարդ համալսարանի շրջանավարտ է։ Ավարտել է մարքեթինգի ֆակուլտետը՝ ստանալով բակալավրի աստիճան և ընդունվել է աշխատանքի որպես ինվեստիցիոն բանկեր Ուոլ փողոցում, մինչև ֆիլմերում հանդես գալը։ Նա նվիրյալ քրիստոնյա է և բնակվում է Լոս Անջելեսում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Penn, Charlie (2013 թ․ հունվարի 7). «Eye Candy: Laz Alonso Heats Up Primetime». *Essence (magazine)*.
2. ↑  Williams, Brennan (2012 թ․ հունվարի 27). «Laz Alonso Talks: 'Black and Latino,' NAACP Nomination, & Evolving Into A Producer». *HuffPost*.
3. ↑  Ng, Philiana (2012 թ․ մայիսի 17). «A&E Cancels 'Breakout Kings'». *The Hollywood Reporter*.
4. ↑  «'Deception' Canceled: NBC Chooses Not To Renew Meagan Good Drama For Season 2». *HuffPost*. 2013 թ․ մայիսի 8.
5. ↑  Hawkins, Kayla (2014 թ․ սեպտեմբերի 17). «Who Is Laz Alonso? 'The Mysteries of Laura' Actor Might be Your New Favorite TV Star». *Bustle (magazine)*.
6. ↑  Laz Alonso: The "Fast & Furious" Interview at Sly Fox Film Reviews, March 23, 2009 (retrieved January 23, 2010)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| ISNI: 0000000048972678 · LCCN: no2004042725 · NKC: xx0173796 · NUKAT: n2018130176 · SUDOC: 166088811 · VIAF: 39085400 · WorldCat VIAF: 39085400 |

 |

 |